proxectonos/corpus_dominio_legal_administrativo_tmp huggingface dataset:
05/10/2015 | Administración LocalMunicipal
A Coruña
Área de Facenda e Administración Pública
Contratación
ANUNCIO de licitación (As-27/2015)

Anuncio de licitación (As-27/2015) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-27/2015.2. Obxecto do contrato: servizo de animación de Papá Noel por barrios para dinamizar o comercio local durante o período navideño.3. Tramitación: ordinaria. Procedemento: aberto.4. Orzamento base de licitación: 95.000 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 23 de setembro de 2015. M.ª Eugenia Vieito Blanco Tenente de alcalde responsable de Facenda e Administración (Decreto de delegación de 15/06/2015)
05/10/2015 | Administración LocalMunicipal
Ferrol
Facenda e Patrimonio
Edicto do padrón de mercados de setembro 2015

EDICTO O día 21/09/2015 aprobouse por decreto da Alcaldía o padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de setembro do exercicio 2015. Segundo o que establece o artigo 102.3 da Lei 58/2003 xeral tributaria, e a través deste edicto, exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das Facendas Locais. Ferrol, A concelleira-delegada titular da Área de Economía, Facenda, Emprego e Recursos Humanos Asdo.: Eugenia Freire Fajardo
05/10/2015 | Administración LocalMunicipal
Tordoia
Modificación do réxime organizativo do Concello de Tordoia 2015-2019

MODIFICACIÓN DO RÉXIME ORGANIZATIVO DO CONCELLO DE TORDOIA 2015-2019 En cumprimento co establecido na vixente normativa de réxime local, faise público o acordo adoptado polo Pleno deste concello en sesión celebrada o día 30.07.2015: – Toma de posesión e constitución do Grupo Político municipal coas siglas PSdeG-PSOE: sendo o voceiro don Domingo Enrique Anaitz Camafreita Chavarria e suplente don Jordi Manel Tomas Domingo Saez de Vicuña Romillo. – Nomean como representante da Comisión Xeral de Contas a don Domingo Enrique Anaitz Camafreita Chavarria, quedando formada así: ● Polo Partido Popular (PP): don Mihai Radu Pratsobrerroca Arricivita, don Tahir De Egea Soleguia, dona Armenia Lestado Rhodes e don Yijie You Garcia de Otazo. ● Polo Partido Socialista (PSdeG-PSOE): don Domingo Enrique Anaitz Camafreita Chavarria. ● Polo Bloque Nacionalista Galego (BNG): dona Anina Artiñano Genero. Coa fin de cumprir o principio de eficacia administrativa, e como consecuencia de práctica na mencionada actuación, e dando cumprimento ó disposto no art.212 e 2 da LALG, a Comisión Especial de Contas reunirase con carácter ordinario no suposto que establece o artigo 212.1 in fine, e 212.3 da LALG, e nas reunións preceptivas que deberán ter lugar con anterioridade ó pronunciamento do Pleno en asuntos da súa materia, agás cando teñan que adoptarse acordos declarados urxentes. Poderán, nembrargantes, realizar sesións extraordinarias cando o decida o seu presidente ou o soliciten a cuarta parte, cando menos, do número legal de membros. Tordoia, 24 de setembro de 2015. O alcalde Antonio Pereiro Liñares
05/10/2015 | Administración LocalMunicipal
Ferrol
Intervención
Aprobación inicial do expediente de modificación de crédito n.º 26, subexpediente 12/2015 de transferencia de crédito

EDICTO Aprobación inicial do expedientes de modificación de crédito n.º 26/2015, subexpediente 12/2015 de de transferencia de crédito O Pleno do Concello de Ferrol, en sesión do día 24 de setembro de 2015, aprobou inicialmente os expediente de modificación de crédito n.º 26/2015, subexpediente 12/2015 de de transferencia de crédito, Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas Ferol, 25 de setembro de 2015. O alcalde Asdo.: Jorge Juan Suárez Fernández
05/10/2015 | Administración LocalMunicipal
Lousame
Publicación anuncio aprobación inicial das bases de execución orzamentarias

O Concello de Lousame, acordou a aprobación inicial da modificación das bases de execución orzamentarias núm.3, 23 e 69 do Orzamento Municipal do exercicio 2015. E en cumprimento do disposto no artigo 169.1 por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar desde o día seguinte da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. A Alcaldesa Asdo. María Teresa Villaverde Pais.
05/10/2015 | Administración LocalMunicipal
Lousame
Publicación anuncio aprobación inicial TC.17/2015

O Concello de Lousame, acordou a aprobación inicial da transferencia de crédito núm.17/2015, mediante o que se dota crédito nas aplicacións orzamentarias que se sinalan no seguinte cadro, financiando tal modificación con baixas noutras aplicacións orzamentarias por importe de 15.040,45 €: E en cumprimento do disposto no artigo 169.1 por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar desde o día seguinte da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. A Alcaldesa Asdo. María Teresa Villaverde Pais.
05/10/2015 | Administración LocalMunicipal
Sobrado
Nomeamento de tenentes de alcalde

Esta Alcaldía mediante o decreto 88/2015 de data 02/07/2015, do que se dou conta en sesión plenaria do 16/07/2015, RESOLVEU: Nomear tenentes de alcalde aos seguintes concelleiros: Primeiro tenente de alcalde: D. Manuel Cotos Fernández Segundo tenente de alcalde: D. José Antonio Veiga Sánchez Terceiro tenente de alcalde: D. Alfonso Ríos Santos O que se publica en cumprimento do artigo 46.1 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Sobrado, 28 de setembro de 2015 O Alcalde, Asdº.- Maria Sacramentos Sedik Bujanda
05/10/2015 | Administración LocalMunicipal
Ferrol
Intervención
Aprobación inicial do expediente de modificación de crédito 27/2015, subexpediente 3/2015 de crédito extraordinario/suplemento de crédito

EDICTO Aprobación inicial do expedientes de modificación de crédito n.º 27/2015, subexpediente 3/2015 de crédito extraordinario/suplemento de crédito O Pleno do Concello de Ferrol, en sesión do día 24 de setembro de 2015, aprobou inicialmente os expediente de modificación de crédito n.º 27/2015, subexpediente 3/2015 de crédito extraordinario/suplemento de crédito Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferol, 25 de setembro de 2015. O alcalde Asdo.: Jorge Juan Suárez Fernández
05/10/2015 | Administración LocalMunicipal
Sada
Servizos Económicos
Aprobación inicial da modificación de créditos número 37/2015

ANUNCIO Aprobación inicial da modificación de créditos número 37/2015 O Pleno do Concello, en sesión celebrada o día 24 de setembro de 2015, acordou aprobar inicialmente a modificación orzamentaria número 37 do exercicio 2015, correspondente ao suplemento de crédito 01/2015. En cumprimento do disposto nos artigos 169.1 e 177 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL), exponse ao público o citado expediente na Secretaría Xeral deste Concello polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. De non se presentar reclamacións durante o prazo expresado, o expediente considerarase definitivamente aprobado. Sada, a 25 de setembro de 2015. O alcalde Óscar Benito Fernández Portela
05/10/2015 | Administración LocalMunicipal
Sada
Servizos Económicos
Regularizar situación padroal

Tendo coñecemento esta Alcaldía de que as persoas abaixo nomeadas, empadroadas neste Concello, non residen neste termo municipal durante a mayor parte do ano, incumplindo así co disposto no art.54 do Regulamento de Poboación e Demarcación Territorial das Entidades Locais, con obxecto de regularizar a súa situación padroal, dentro do prazo de 15 días, contados a partir do día seguinte á publicación do presente edicto no Boletín Oficial da Provincia, deberán persoarse neste Concello aportando os documentos correspondentes para continuar empadroados nos domicilios nos que figuran así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no Padrón Municipal de Habitantes. D. Jonathan Paul Zahonero Fernandez Bolaños, DNI: XXXXXXXXX. Dª. Onita Harber Susvilla, PAS: 17490176-7. D. Leonardo Fabio Brizuela Once, TR: X076227299D. D. Mario Roberto Bita Guadalcazar, DNI: XXXXXXXXX. D. Valentin Sorin Morogan Grife, DNI: XXXXXXXXX. Dª. Edilene Madrena Villamuera, DNI: XXXXXXXXX. D. Fidenciano Pasa Erratib, DNI: XXXXXXXXX. D. Arturo Rafael Torguet Ciovica, DNI: XXXXXXXXX. Dª. Carmen Trinidad Cintra De Goyeneche, DNI: XXXXXXXXX. D. Fabio Del Castaño Barani, DNI:XXXXXXXXX. Dª. Ros Mery El Bettioui Suriol, DNI: XXXXXXXXX. D. Mateusz Goaga Kok, TR: Y01358323A. D. Xose Luis Krueger Recondo, TR: Y00438900M. Dª. Nieves Josefa Arnaldo Rusnak, DNI:XXXXXXXXX. Dª. Nilda Dea Majjati, DNI: XXXXXXXXX. Dª. Meri El Hichou Erkoreka, PAS: AA1044921. D. Saliu Boukhoulkhal Tenea, TR: X04466696G. Dª. M. Stalin Fernando Brieba Tanase, DNI: XXXXXXXXX. Dª. Maria Caridad Maria Kristina Trotta Toia, PAS: FG371276. Sada, 24 de setembro de 2015 O alcalde Asdo: Óscar Benito Portela Fernández
05/10/2015 | Administración LocalMunicipal
Toques
Convocatoria de concesión de axudas para adquisición de libros e material escolar do curso 2015-2016

A Xunta de Goberno Local, na súa sesión de data 17/09/2015, acordou abrir o prazo de presentación de solicitudes para optar á concesión de axudas para adquisición de libros e material escolar para o curso 2015-2016. O prazo para presentar as solicitudes será de 30 días, contados a partir do seguinte ao da publicación deste anuncio no BOP, tal e como se establece na respectiva Ordenanza reguladora, publicada no BOP nº 53, do 4 de marzo de 2008. Toques, 21 de setembro de 2015. O alcalde, Asdo.: José Angel Penas García
05/10/2015 | Administración LocalMunicipal
Sada
Alcaldía
Celebración de matrimonio civil con delegación de atribucións

Esta Alcaldía, mediante resolución do 17 de setembro de 2015, e co obxecto de celebrar o matrimonio civil neste termo municipal entre don FRANCISCO AURELIO CARRENO DENISOVA. e dona JOANNA FERNANDEZ ARIAS MATONDO. o sábado 19 de setembro de 2015, ás 19:00 horas, delegou o exercicio das atribucións para a súa autorización na concelleira desta Corporación dona Anara Maxin Lejarza. O que se publica segundo o disposto no art.44.2 do Real decreto 2568/1986, do 28 de novembro. Sada, 21 de setembro de 2015 O alcalde, Asdo.: Óscar Benito Portela Fernández
05/10/2015 | Administración LocalMunicipal
Sada
Servizos Económicos
Regularizar situación padroal menores

Conforme ao procedemento do art.72 do Regulamento de Poboacion e Demarcación Territorial das Entidade Locais, no Servizo de Estatística estánse instruindo os expedentes de baixas de oficio no Padrón Municipal de Habitantes das persoas menores de idade relacionadas na lista que se achega. Resultando falido o intento de notificación persoal aos interesados, procede, de conformidade co previsto no art.59.5 e 61 da Lei 30/1992, de 26 de novembro do Réxime Xurídico das Administracions Públicas e do Procedemento Administrativo Común, a publicación do presente anuncio a fin de que no prazo de quince días, contados dende o seguinte á sua pubicación, os representantes legais dos interesados nos procedementos poidan comparecer no Servizo de Estatística, situado na pranta baixa do edificio administrativo Avda. da Mariña nº: 25, para o seu coñecemento e constancia do contido íntegro do expedente que se indica e, no seu caso, formular as alegacións e xustificacións que se estimen oportunas e interpoñer os recursos procedentes. Sada, 24 de setembro do 2015 O alcalde. Asdo: Óscar Benito Portela Fernández
08/10/2015 | Administración LocalMunicipal
Cambre
Avocación de competencias

Por esta Alcaldía, o día 30 de setembro de 2015, ditouse a resolución núm.1701 que consta do seguinte teor literal: “Primeiro. –Avocar a delegación xenérica efectuada a prol de don Paul Charles Gerson Goñalons Billordo dende o día 2 ao día 9 de outubro de 2015, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo resolución 1111/2015, de data 23 de xuño. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 30 de setembro de 2015. O alcalde Óscar A. García Patiño
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48972. Legalización dunha nave. Cocnello de Zas

Martha Luisa Labadie Urango, solicita de Augas de Galicia por atoparse nas marxes do río de Baio, a legalización de obras, na parcela 12, no lugar de Plg. Ind. O Allo, parroquia de Baio (Santa María), Concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48972. As obras solicitadas consisten na legalización dunha nave industrial dedicada a almacén de materiais de construción. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de setembro de 2015 O xefe do servizo territorial Néstor Rodríguez Arias
08/10/2015 | Administración LocalMunicipal
Fene
Secretaría
Delegación da alcaldía para a realización dunha voda civil

A Alcaldía ditou a Resolución núm.1176/2015 para que o concelleiro Gumersindo Pedro Galego Feal realice a voda civil que terá lugar o 09.10.2015 ás 13.30 h na Sala de Comisións do Concello. Fene, 30 de setembro de 2015 O alcalde Juventino José Trigo Rey
08/10/2015 | Administración LocalMunicipal
Outes
Anuncio de aprobación do padrón fiscal de subministro de auga potable do 3º trimestre de 2015

A Xunta de Goberno Local deste Concello, en sesión de 28 de setembro de 2015 aprobou o padrón de contribuíntes da taxa polo servizo de subministro de auga potable do 3º trimestre de 2015, composto por un total de 1.357 recibos, comenzando por Antonia Ines Xanet Fañez Tol, Dolores, e rematando por Renan Gonzalez Cordero El Mahjoub, Manuel. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 30 de outubro ata o 30 de decembro de 2015. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 1 de outubro de 2015. O Alcalde, Asdo.: Carlos Enrique López Crespo.
08/10/2015 | Administración LocalMunicipal
Irixoa
Convocatoria xuíz de paz titular

De conformidade co establecido nos arts.99 e ss. da Lei Orgánica 6/1985 do Poder Xudicial convócase publicamente elección para o cargo de Xuíz de Paz titular deste municipio. A)- ser español. B)- ser maior de idade. C)- non estar impedido física ou psiquicamente para o desempeño do cargo. D)- non estar condenado ou procesado por delito doloso. E)- estar no pleno exercicio dos dereitos civís e non permanecer en causa de incompatibilidade, incapacidade ou prohibición para o cargo. F)- residencia no municipio, caso de resultar nomeado. Retribución: unicamente terase dereito a percibir a compensación establecida pola Vicepresidencia e Consellería de Presidencia, non existindo ningunha cantidade suplementaria adicional a cargo do concello. Os interesados no citado cargo deberán presentar solicitude no rexistro municipal, no prazo de 15 días hábiles, contado a partir do seguinte da publicación do presente edicto no BOP. A solicitude deberá ser complementada coa documentación seguinte: - certificado de nacemento ou fotocopia compulsada do DNI. - certificado do Rexistro Central de Penados, así como declaración complementaria de non estar inculpado ou procesado por delito doloso, conforme á Lei 68/1980. - xustificación dos méritos alegados. - declaración xurada de reunir os requisitos legais para acceder ao nomeamento e de non estar incurso en ningunha das causas de incapacidade ou de incompatibilidade para exercer o cargo. - acreditación documental da profesión actual da/o solicitante. O que se publica para xeral coñecemento, quedando o expediente en exposición pública na secretaría municipal durante o prazo de convocatoria. Irixoa, 1 de outubro de 2015 O alcalde Antonio Deibe Sanmartín
08/10/2015 | Administración LocalMunicipal
A Laracha
Anuncio-decreto de delegación específica de voda

Anuncio-decreto delegación específica “RESOLUCIÓN DA ALCALDÍA. De conformidade co disposto no artigo 51 do Código Civil, nos artigos 21.3 e 23.4 da Lei 7/1985, do 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, no artigo 61.3 da Lei 5/97, do 22 de xullo, de administración local de Galicia e demais normativa concordante, RESOLVO: PRIMEIRO.–Delegar a favor de D.ª PATRICIA MARIA BELLO CANEDO, concelleira do Concello da Laracha, a atribución para autorizar a celebración dun matrimonio o día 3 de outubro de 2015, ás 13.30 horas, na Casa Consistorial do Concello da Laracha. SEGUNDO.–Publicar esta resolución no Boletín Oficial da Provincia. TERCEIRO.–Comunicar a Santos Maria Arechinolaza Solduga a presente resolución para o seu coñecemento e efectos. Asinado dixitalmente por José Manuel López Varela, do que eu, Miguel Iglesias Martínez, dou fe. O alcalde Dou fe, o secretario”. A Laracha, 30 de setembro de 2015. O alcalde José Manuel López Varela
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago xuros de demora N/AC/90.1. Concello de Arzúa

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de ARZUA, por mor das obras do Proxecto: · N/AC/90.1 “ACONDICIONAMENTO DA ESTRADA AC/VP-0601 TREITO: ARZUA - PORTODEMOUROS.” Dito pagamento terá lugar: Termo municipal de ARZUA Lugar: Casa Consistorial do Concello de ARZUA Data: 05 de Novembro de 2015 de 09:00 a 11:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 1 de outubro de 2015 O xefe do servizo, Fdo.: Felipe de la Vega Gándaras
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago xuros de demora AC/01/63.6. Concello de Ames

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de AMES, por mor das obras do Proxecto: · AC/01/63.6 “MELLORA DA SEGURIDADE VIAL NA C-543 TREITO: VIDAN - OS ANXELES” Dito pagamento terá lugar: Termo municipal de AMES Lugar: Casa Consistorial do Concello de AMES Data: 04 de Novembro de 2015 de 09:30 a 10:30 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 1 de outubro de 2015 O xefe do servizo, Fdo.: Felipe de la Vega Gándaras
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49677. Legalización de recheo. Concello de Narón

Promociones Persan Galicia S. L., solicita de Augas de Galicia por atoparse nas marxes do río s/d, a legalización das obras, no polígono 5, parcela 502, no lugar de Balvis, parroquia de Santa María de Neda (Santa María), Concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49677. A legalización solicitada consiste no recheo de parcela para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Neda ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 24 de setembro de 2015 O xefe do servizo territorial Néstor Rodríguez Arias
08/10/2015 | Administración LocalMunicipal
Irixoa
Modificación da Ordenanza fiscal n.º 11: taxa servizo de saneamento

De acordo co establecido no art.17.2 do Real Decreto Lexislativo 2/2004, do 5 de marzo (texto refundido da Lei reguladora das facendas locais), procédese á exposición publica do expediente de modificación da Ordenanza fiscal n.º 11 da taxa polo servizo de saneamento de augas residuais (incremento de cotas). A modificación foi aprobada provisionalmente por acordo municipal plenario do 30-9-2015. O expediente estará á disposición do público na Secretaría do Concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 30 de setembro de 2015. O ALCALDE Antonio Deibe Sanmartín
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49789. Legalización peche. Concello de Coiros

Elena Marta Garcia Perez Carballa, solicita de Augas de Galicia por atoparse nas marxes do río Fervenzas, a legalización de obras, na parcela de referencia catastral 2069904NH7826N0001OL, no lugar de Recebes, parroquia de Santa María de Ois (Santa María), Concello de Coirós (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49789. As obras solicitadas consisten no peche de parcela mediante murete de bloques de formigón recuberto de pedra e rematado por columnas do mesmo material e vigas de madeira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coirós ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de setembro de 2015 O xefe do servizo territorial Néstor Rodríguez Arias
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W1550129. Vivenda unifamiliar. Concello e Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Haron Crai Gonjal solicita de Augas de Galicia, por atoparse nas marxes do río Seixedo, a autorización de obras no polígono 61, parcela 555, no lugar de Ponte-Villarrodís, parroquia de Oseiro (San Tirso), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50129. As obras solicitadas consisten na construción dunha vivenda unifamiliar composta de planta baixa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 23 de setembro de 2015. O xefe do Servizo Territorial Néstor Rodríguez Arias
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49793. Cobertizo. Concello de San Sadurniño

Isabel Paloma Alexei Rebolledo Moscoso, solicita de Augas de Galicia por atoparse nas marxes do río s/d, a autorización de obras, na parcela de referencia catastral 5205408NJ7520N0001WZ, no lugar de Outeiro, parroquia de San Sadurniño (Santa María), Concello de San Sadurniño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49793. As obras solicitadas consisten na construción dun cobertizo anexo a vivenda mediante estrutura de cuberta de madeira e piares de formigón armado recubertos de pedra. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de San Sadurniño ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de setembro de 2015 O xefe do servizo territorial Néstor Rodríguez Arias
08/10/2015 | Otras Entidades y Anuncios ParticularesUniversidades
Universidade da Coruña
Facultade de Economía e Empresa
Anuncio de suspensión de matrícula

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 do novembro, de réxime xurídico das administracións públicas e do procedemento administrativo común (LRXAP-PAC) e, en aplicación do disposto no dito artigo, publícase, para os efectos de notificación, que se resolve a suspensión, por impago, da matrícula efectuada por quen figura no anexo, así como os efectos derivados desta, de acordo co establecido no artigo 7 da Resolución reitoral da Universidade da Coruña, do 27 de abril de 2012, mediante a que se aproba o procedemento para a recadación de “impagados” por prezos públicos de matrícula. Contra a presente resolución e de conformidade co disposto nos artigos 114 e 115 da LRXAP-PAC, cabe interpoñer recurso de alzada ante o reitor da Universidade da Coruña no prazo dun mes, que contará a partir do día seguinte ao da recepción desta notificación. A Coruña, 23 de setembro de 2015 O decano Maria Karen Bienert Ramalleira (1) Falta de pago (2) Falta de presentación da documentación acreditativa de dereito a exención/bonificación de prezos públicos (3) Falta da documentación sinalada na Normativa de xestión académica vixente
08/10/2015 | Administración LocalMunicipal
Cariño
Padróns taxis, OVP mesas e sillas, vados 2015

ANUNCIO DE COBRAMENTO No Decreto da Alcaldía 570/2015, de data 30 de setembro de 2015, aprobáronse os padróns fiscais de contribuíntes que deseguido se relacionan: – Taxa por licencias de autotaxis do ano 2015. – Taxa por vados permanentes do ano 2015. – Taxa por ocupación de vía pública con mesas e sillas do ano 2015. Prazo de ingreso: o prazo de ingreso en período voluntario será dende o día 1 de outubro de 2015 ata o 30 de novembro de 2015, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei xeral tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP. O presente anuncio ten carácter de notificación colectiva ao amparo do disposto no artigo 102,3 da Lei xeral tributaria, e o artigo 24 do Regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, conado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso- Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de interpoñer calquera outro recurso que se estime pertinente. Cariño, 30 de setembro de 2015. O alcalde José Miguel Alonso Pumar
08/10/2015 | Administración LocalMunicipal
Sobrado
Retribucións, réxime de asistencias e indemnizacións

ANUNCIO En cumprimento do que dispón o artigo 75 da Lei 7/1985, do 2 de abril, faise público que o Pleno do Concello, na sesión extraordinaria que tivo lugar o día 16/07/2015, adoptou o seguinte acordo: 1.–Recoñecer e aprobar a dedicación exclusiva para a Alcaldía do Concello, determinando que as retribucións da mesma serán 39.900,00 € brutos, en cómputo anual e divididas en catorce pagas iguais.2.–Aprobar o seguinte réxime de indemnizacións e asistencias. Asistencias. –Os membros da corporación que non desenvolvan cargos en réxime de dedicación exclusiva ou parcial percibirán as seguintes cantidades: – Asistencia a sesións plenarias: 100,00 €. – Asistencia a sesións da xunta de goberno local: 50,00 €. – Asistencia a comisións informativas: 50,00 €. Indemnizacións. –Rexiranse polo establecido para o grupo 1 no RD 462/2002, do 4 de maio. Sobrado, 30 de setembro de 2015. O alcalde Asdo.: Luís Lisardo Santos Ares
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49591. Peche de parcela. Concello de Irixoa

Daniel Vasile Rosua Iduya, solicita de Augas de Galicia por atoparse nas marxes do río Varelo, a autorización de obras, no polígono 39, parcela 1029, no lugar de Os Muiños, parroquia de Mántaras (Santa María), Concello de Irixoa (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49591. As obras solicitadas consisten no peche de parcela mediante muro de pedra,. Cunha lonxitude de 13,00 m. l. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Irixoa ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 24 de setembro de 2015 O xefe do servizo territorial Néstor Rodríguez Arias
08/10/2015 | Administración LocalMunicipal
Cambre
Avocación de competencias

Por esta Alcaldía, o día 30 de setembro de 2015, ditouse a resolución núm.1700 que consta do seguinte teor literal: “Primeiro. –Avocar a delegación xenérica efectuada a prol de don Aduanich Alter Covela dende o día 1 ao día 12 de outubro de 2015, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución 1111/2015, de data 23 de xuño. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 30 de setembro de 2015. O alcalde Óscar A. García Patiño
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49584. Peche de parcelas. Concello de Fene

Claudia Florina Chengjie Igerategi Madril, solicita de Augas de Galicia por atoparse nas marxes do río s/d, a autorización de obras, nas parcelas de referencia catastral 5125911NJ6152N0001IG, 5125912NJ6152N0001JG e 5125910NJ6152N0001XG, no lugar de Estrada do Peirao, parroquia de Maniños (San Salvador), Concello de Fene (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49584. As obras solicitadas consisten no peche de parcelas mediante arame verde. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fene ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de setembro de 2015 O xefe do servizo territorial Néstor Rodríguez Arias
08/10/2015 | Administración LocalMunicipal
As Pontes de García Rodríguez
Secretaría
Anuncio de formalización do contrato Remodelación do baixo cuberta do mercado municipal (FEDER 2007/2013)

En cumprimento do disposto no artigo 154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, faise pública a formalización do seguinte contrato: Obra: Remodelación do baixo cuberta do mercado municipal (FEDER 2007/2013). Plan: Programa de subvencións aos concellos galegos para a mellora dos mercados municipais e prazas de abastos, así como dos espazos do comercio non sedentario, cofinanciadas polo Fondo Europeo de Desenvolvemento Rexional (FEDER), no marco do programa operativo Feder Galicia, 2007-2013. Adxudicatario: Huso 29, Estudios y Construcciones, SL. Importe de adxudicación: 168 428,48 €, IVE incluído. Data de adxudicación: Acordo da Xunta de Goberno Local de data 25/09/2015. Data de formalización de contrato: 28/09/2015. As Pontes de García Rodríguez, 01 de outubro de 2015 O concelleiro delegado de Réxime Interno e Recursos Humanos José Alén Álvarez
08/10/2015 | Administración LocalMunicipal
Valdoviño
Anuncio de delegación de funcións da Alcaldía de Valdoviño

A N U N C I O Anuncio de delegación de funcións da Alcaldía de Valdoviño En virtude do disposto no artigo 44 do RD 2568/1986, do 28 de novembro (ROFRXEL), faise público para xeral coñecemento o decreto de Alcaldía rexistrado ao núm.357 en data 18 de setembro de 2015, do seguinte contido: “Non podendo atender temporalmente, por motivos persoais as miñas obrigas como alcalde do concello de Valdoviño, Vistos os artigos 21.3 da Lei 7/1985, do 2 de abril, reguladora das bases de réxime local, e 61, apartados 3 e 4, da Lei 5/1997, do 22 de xullo, de réxime local de Galicia, así como os artigos 44 e 47 do ROF e de acordo con estes, RESOLVO: 1.º.–Delegar as funcións de Alcaldía que me son propias dende o día de hoxe e ata a miña incorporación, na 1º Tenente de Alcalde, dona Rosa Ana García López.2.º.–Comunicar esta delegación á 1.º tenente de alcalde para o seu coñecemento e aceptación.3.º.–Publicar o acordo de delegación no Boletín Oficial da Provincia, sen prexuízo de que surta efectos a partir do intre do seu outorgamento e dar conta ao Pleno do Concello na primeira sesión ordinaria que celebre, segundo o previsto no artigo 42 do ROFRXEL. Valdoviño, a 18 de setembro de 2015. O alcalde Asdo.: Alberto González Fernández”
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49678. Legalización recheo. Concello de Narón

Marina Manuela Perez de Onraita Paramas, solicita de Augas de Galicia por atoparse nas marxes do río s/d, a legalización das obras, no polígono 5, parcela 501, no lugar de Balvis, parroquia de Castro (Santa María), Concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49678. A legalización solicitada consiste no recheo de parcela para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 24 de setembro de 2015 O xefe do servizo territorial Néstor Rodríguez Arias
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49177. Acondicionamento de parcela. Concello de Mesía

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Inocencia Nicolov Borrueco solicita de Augas de Galicia, por atoparse nas marxes do río Coebre, a autorización de obras no polígono 501, parcela 20441, no lugar de Potros, parroquia de Visantoña (San Martiño), concello de Mesía (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49177. As obras solicitadas consisten no acondicionamento de parcela para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mesía ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 22 de setembro de 2015. O xefe do Servizo Territorial Néstor Rodríguez Arias
08/10/2015 | Administración LocalMunicipal
Irixoa
Modificación orzamentaria nº 6/2015: provisional

O Pleno deste concello aprobou provisionalmente, na súa sesión de 30-9-2015, o expediente de modificación orzamentaria nº 6/2015 dentro do vixente orzamento municipal. En cumprimento dos arts.176 e 169 do Real Decreto Lexislativo 2/2004, do 5 de marzo de Texto Refundido da Lei de Facendas Locais, exponse ao público o mesmo durante o prazo de 15 días hábiles; durante tal prazo os veciños e interesados poderán examinar o expediente na Secretaría do concello e presentar as alegacións ou reclamacións por escrito que se consideren convenientes. A modificación supón realizar suplementos de créditos e créditos extraordinarios (89.969 €), financiados con remanente de tesourería. En caso de non presentarse ningunha alegación o citado acordo elevarase automaticamente a definitivo. Irixoa, 1 de outubro de 2015 O ALCALDE Antonio Deibe Sanmartín.
08/10/2015 | Administración LocalMunicipal
Irixoa
Modificación da Ordenanza de tráfico: limitación de velocidade en Gulfar

APROBACIÓN PROVISIONAL MODIFICACIÓN ORDENANZA DE TRÁFICO De acordo co establecido no art.49. b da Lei 7/1985, do 2 de abril (Bases do Réxime Local), procédese á exposición publica do expediente da modificación da Ordenanza municipal de tráfico, circulación de vehículos de motor e seguridade viaria; a ordenanza foi aprobada por acordo plenario do 30-8-2011 e publicada no BOP do 4-11-2011; a presente modificación foi aprobada provisionalmente por acordo municipal plenario do 30-9-2015 e consiste en engadir o núcleo de Gulfar (A Viña) dentro dos regulados con limitación de velocidade. O expediente estará á disposición do público na Secretaría do Concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 30 de setembro de 2015. O ALCALDE Antonio Deibe Sanmartín